Diari Oficial de la Generalitat Valenciana


Sumari del DOGV 4730, del 13-04-2004 (2004/3631)

Informació pública del projecte de reparcel·lació forçosa en l'àmbit de la unitat d'execució única del nou sector en el Polígon Industrial Vara de Quart (València-Xirivella).
------------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3631


Organisme emissor
:   Francisco Ros Casares, SA

Tipus de document
:   Anunci

Informació pública del projecte de reparcel·lació forçosa en l'àmbit de la unitat d'execució única del nou sector en el Polígon Industrial Vara de Quart (València-Xirivella). [2004/F3631]
  
Francisco Ros Casares, SA, d'acord amb l'article 69.3 en relació amb el 48 de la vigent Llei Reguladora de l'Activitat Urbanística 6/1994, de la Generalitat Valenciana, ha formulat un projecte de reparcel·lació forçosa en l'àmbit de la unitat d'execució única del nou sector en el Polígon Industrial Vara de Quart (València-Xirivella), per al qual ha promogut programa d'actuació integrada, pla de reforma interior i homologació, així com projecte d'urbanització de la unitat d'execució única, i ha rebut l'aprovació provisional dels instruments esmentats i l'adjudicació del programa per acord del Ple de l'Ajuntament de Xirivella de 28 d'octubre de 2002. L'aprovació definitiva del planejament es va produir per acord de la Comissió Territorial d'Urbanisme de València en data de 15 de maig de 2003.
  
Mitjançant instància subscrita per Francisco Juan Ros García s'ha presentat, en data 6 d'abril de 2004, davant de l'Ajuntament de Xirivella, projecte de reparcel·lació forçosa denominat "Projecte de reparcel·lació forçosa: Polígon Vara de Quart" i ha sigut també protocol·litzat mitjançant acta notarial, autoritzada pel notari Agustín Tena Capdevila, amb oficina en Xirivella, plaça de l'Església, 9.
  
Durant 20 dies hàbils comptats des de la publicació d'este anunci en el Diari Oficial de la Generalitat Valenciana, qualsevol persona té dret a consultar el projecte, ja siga en les dependències municipals o en la mencionada notaria, en la qual es podrà obtindre, a càrrec seu i en horari de 10.00 a 14.00, còpia de l'acta de protocol·lització d'estos i consultar a l'ajuntament les actuacions derivades de la documentació depositada en este. Així mateix, este termini es hàbil per a la presentació d'al·legacions davant de l'ajuntament i per a formular requeriments a l'urbanitzador per a dirimir controvèrsies pel que fa a la valoració dels drets.
  
Cosa que es fa pública per a coneixement general i en compliment del que s'establix en l'article 69 de la vigent Llei Reguladora de l'Activitat Urbanística 6/1994, de la Generalitat Valenciana. Així mateix, i als efectes de dotar el procediment de majors garanties, valga el present anunci per a notificar als titulars de les següents finques, dels quals algunes dades resulten desconegudes:
  
I a tots els efectes del que s'establix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.